Թե Հայաստանի նոր իշխանություններն ինչ դիրքորոշում ունեն ԵՏՄ նկատմամբ՝ հայտնի է: Անցած ամիս՝ մոսկովյան այցի ժամանակ Ռուսաստանի վարչապետ Դմիտրի Մեդվեդևի հետ հանդիպմանը, վարչապետ Փաշինյանը հայտարարեց, թե պաշտոնական Երևանը մտադիր է միությունը դարձնել ավելի արդյունավետ․ - «Մենք արդեն հայտարարել ենք, որ Եվրասիական տնտեսական միության հետ կապված մեր գլխավոր նպատակն է միությունը և դրան մեր անդամակցությունը դարձնել ավելի արդյունավետ, որպեսզի կազմակերպությունը դառնա ավելի արդյունավետ և ավելի արդյունավետ նպաստի մեր տնտեսությունների զարգացմանը: Մենք պատրաստ ենք աշխատել այդ ուղղությամբ»: